CELEX: 32004R1640
Language: et
Date: 2004-09-17 00:00:00
Title: Komisjoni määrus (EÜ) nr 1640/2004, 17. september 2004, vähimarenenud riikidest pärit riisi impordilitsentside väljaandmise kohta

18.9.2004   
            
            
               ET
            
            
               Euroopa Liidu Teataja
            
            
               L 295/28
            
         
      KOMISJONI MÄÄRUS (EÜ) nr 1640/2004,
   17. september 2004,
   vähimarenenud riikidest pärit riisi impordilitsentside väljaandmise kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 10. detsembri 2001. aasta määrust (EÜ) nr 2501/2001 üldiste tariifsete soodustuste kava kohaldamise kohta ajavahemikul 1. jaanuar 2002 – 31. detsember 2004, (1)
   
   võttes arvesse komisjoni 31. juuli 2002. aasta määrust (EÜ) nr 1401/2002, milles sätestatakse üksikasjalikud eeskirjad vähimarenenud riikidest pärit riisi tariifikvootide avamiseks ja haldamiseks turustusaastatel 2002/2003 kuni 2008/2009, (2) eriti selle artikli 5 lõiget 2,
   ning arvestades järgmist:
   
               (1)
            
            
               Määrusega (EÜ) nr 1401/2002 avati 2004/2005. turustusaastaks tariifikvoot kogusele 3 828 tonni väljendatuna kooritud riisi ekvivalendina.
            
         
               (2)
            
            
               Kogused, mille suhtes on esitatud taotlused, ületavad saadaolevaid koguseid. Seepärast tuleb kehtestada vähendusprotsent, mida kohaldatakse taotletud koguste suhtes,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2501/2001 artiklis 9 osutatud vähimarenenud riikidest pärit riisi impordilitsentside taotluste puhul, mis on esitatud määruse (EÜ) nr 1401/2002 artikli 4 lõike 3 alusel 2004. aasta septembri esimese viie tööpäeva jooksul ja teatatud komisjonile vastavalt nimetatud määruse artikli 5 löikele 1, antakse litsentsid välja esitatud taotlustes nimetatud koguste kohta, mis korrutatakse vähendusprotsendiga 91,8620.
   Artikkel 2
   Käesolev määrus jõustub 18. septembril 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. september 2004
      
         
            Komisjoni nimel
         
         
            põllumajanduse peadirektor
         
         J. M. SILVA RODRÍGUEZ
         
      
   
   
      (1)  EÜT L 346, 31.12.2001, lk 1. Määrust on viimati muudetud komisjoni määrusega (EÜ) nr 905/2004 (ELT L 163, 30.4.2004, lk 45).
   
      (2)  ELT L 203, 1.8.2003, lk 42.